PREDKLADACIA SPRÁVA

Návrh opatrenia Ministerstva práce, sociálnych vecí a rodiny Slovenskej republiky o úprave súm a koeficientov kompenzačného príspevku baníkom bol vypracovaný a predkladá sa na základe § 3 ods. 6 zákona č. 385/2019 Z. z. o kompenzačnom príspevku baníkom a o zmene a doplnení niektorých zákonov.
Navrhovaným opatrením sa od 1. januára 2027 zvyšujú sumy a koeficienty kompenzačného príspevku baníkom, a to koeficientom, ktorým sa upravili sumy životného minima k 1. júlu 2026.
Materiál nebol predložený na predbežné pripomienkové konanie v súvislosti s posudzovaním vplyvov, nakoľko podľa bodu 2.5 písm. b) Jednotnej metodiky na posudzovanie vybraných vplyvov ide o vykonávací predpis, ktorého predmetom je len vyhlásenie sumy, ktorej výpočet 
je upravený vyššie citovaným zákonom.
Účinnosť návrhu opatrenia sa navrhuje od 1. januára 2027, vzhľadom k tomu, 
aby sa zabezpečil mechanizmus valorizácie súm a koeficientov kompenzačného príspevku baníkom ustanovený v zákone č. 385/2019 Z. z. o kompenzačnom príspevku baníkom a o zmene a doplnení niektorých zákonov v znení neskorších predpisov.
Návrh opatrenia je v súlade s Európskou chartou miestnej samosprávy.
[bookmark: _GoBack]

 


